CELEX: 62022TN0081
Language: fi
Date: 2022-02-11 00:00:00
Title: Asia T-81/22: Kanne 11.2.2022 – Euranimi v. komissio

4.4.2022   
            
            
               FI
            
            
               Euroopan unionin virallinen lehti
            
            
               C 148/37
            
         
      Kanne 11.2.2022 – Euranimi v. komissio
      (Asia T-81/22)
      (2022/C 148/49)
      Oikeudenkäyntikieli: englanti
      
         Asianosaiset
      
      
         Kantaja: European Association of Non-Integrated Metal Importers & distributors (Euranimi) (Bryssel, Belgia) (edustajat: asianajajat M. Campa, D. Rovetta, P. Gjørtler ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta Intiasta ja Indonesiasta peräisin olevien ruostumattomasta teräksestä valmistettujen kylmävalssattujen levyvalmisteiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 17.11.2021 annettu komission täytäntöönpanoasetus (EU) 2021/2012 (1), sellaisena kuin se on julkaistu 18.11.2021 Euroopan unionin virallisessa lehdessä, polkumyyntimenettelyn AD670 yhteydessä toteutettuja toimenpiteitä koskevilta osin
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, jonka mukaan Euroopan parlamentin ja neuvoston asetuksen (EU) 2016/1036 (2) 3 artiklan 4 kohtaa on rikottu asianomaisista maista tapahtuvan tuonnin vaikutusten kumulatiivisen arvioinnin osalta sekä kantajan puolustautumisoikeuksia on loukattu ja arviointi on ollut ilmeisen virheellistä.
               
            
                  2.
               
               
                  Toinen kanneperuste, jonka mukaan asetuksen (EU) 2016/1036 3 artiklan 2 kohtaa on rikottu Intiasta sekä Indonesiasta peräisin olevia tuotteita koskevan vahingon ja syy-yhteyden arvioinnin osalta ja arviointi on ollut ilmeisen virheellistä.
               
            
                  3.
               
               
                  Kolmas kanneperuste, jonka mukaan unionin etu, jolla perustellaan polkumyyntitullin käyttöönotto, on arvioitu virheellisesti.
               
            
         (1)  Lopullisen polkumyyntitullin käyttöönotosta Intiasta ja Indonesiasta peräisin olevien ruostumattomasta teräksestä valmistettujen kylmävalssattujen levyvalmisteiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 17.11.2021 annettu komission täytäntöönpanoasetus (EU) 2021/2012 (EUVL 2021, L 410, s. 153).
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).